Péter Szijjártó: Din data de 1 aprilie vor începe livrările de gaze naturale din Turcia
Livrările de gaze naturale din Turcia către Ungaria încep din 1 aprilie, a anunţat Péter Szijjártó, ministrul ungar al Afacerilor Externe şi al Comerţului Exterior, pe pagina sa de Facebook, calificând momentul drept " o zi istorică în cooperarea energetică turco-ungară", transmite agenția MTI, citată de News.ro.
Şeful diplomaţiei ungare a subliniat că, în următoarele luni, în baza contractului, vor fi livrate 275 de milioane de metri cubi de gaze naturale, Ungaria devenind astfel prima ţară care nu se învecinează cu Turcia şi către care, în câteva zile, aceasta va exporta gaze naturale.
Turcia a jucat întotdeauna un rol important în securitatea aprovizionării cu energie a Ungariei, dar până în prezent doar ca rută de tranzit, iar de acum şi ca ţară sursă, a precizat politicianul.
"De asemenea, ne consolidăm cooperarea în domeniul energiei nucleare, întrucât noua centrală nucleară din Turcia, care va fi în curând operaţională, va fi construită folosind aceeaşi tehnologie ca noua centrală de la Paks. Astfel, Ungaria va beneficia şi de experienţa dobândită de Turcia din timpul construcţiei. În acelaşi timp, specialiştii turci îi vor ajuta pe colegii lor din Ungaria şi la inspecţia tehnică a echipamentelor cu o durată lungă de producţie", a precizat Péter Szijjártó, pe pagina sa de socializare.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank